Stimate domnule PRIM MINISTRU,

Intrucat dumneavoastra aveti puterea de a semna ORDONANTA DE URGENTA pentru modificarea Legii nr.38/2003 privind transportul in regim de taxi si in regim de inchiriere, va depunem Amendamente noastre la proiectul afisat pe site-ul Ministerului Transportului pentru modificarea Legii nr.38/2003 privind transportul in regim de taxi si inchiriere.

Sustinem modificarea pct. articolului 15 si 16 dupa cum urmeaza:

“Art. 15 alin. 2 lit. b) “declaratie pe propria raspundere a persoanei desemnate sa administreze, conform careia dispeceratul detine baza tehnica necesara, personalul autorizat si spatiile necesare;”

Art. 15 alin. 2 lit. d) “copie de pe licenta de utilizare a frecventelor radioelectrice sau a licentei de software, eliberata de autoritatea in domeniu .”

Art. 15 alin.6 “Serviciile de dispecerat sunt obligatorii pentru toate taxiurile transportatorilor autorizati, care isi desfasoara activitatea intr-o localitate.”

Art. 15 alin.7 “Taxiurile vor fi dotate cu statii de emisie receptie, telefoane mobile/tablete sau alte astfel de dispozitive, pentru preluarea comenzilor de la clienti. Aceste taxiuri vor avea afisat in exterior numarul de telefon sau modalitatea de contactare a dispeceratului.”

Art. 16 lit. c “dispeceratul deserveste taxiuri pentru care nu a intocmit contract.”

Motivatie

Dispeceratul taxi este conform art. 11 lit. j din lege activitatea conexa transportului in regim de taxi, care preia telefonic sau prin alte mijloace si transmite comenzile clientului prin statia radio de emisie-receptie catre taximetrist.

In cadrul prezentei legi dispecerizarea este un serviciu gratuit acordat clientilor de catre societati comerciale anume infiintate pentru a fi dispecerat sau de transportatorii autorizati care isi infiinteaza dispecerat pentru a-si asigura singuri comenzile.

Activitatea de dispecerat taxi se desfasoara conform unui contract intre doua parti, dispecerat si transportator autorizat pentru a deservi impreuna in mod civilizat si european clientul.

Noi consideram obligativitatea ca transportatorii autorizati sa fie arondati la un dispecerat sau sa isi infiinteze un dispecerat propriu, indiferent de numarul de masini autorizate detinute, pentru ca autoritatile publice si cetateanul sa poata fi informati transparent asupra identitatii si legalitatii transportatorilor.

Avand in vedere pericolele ce survin dintr-o meserie care se practica in strada precum si exceptiile de la conduita profesionala impecabila pe care ar trebui sa o aiba un taximetrist, atat pentru taximetrist cat si pentru client este necesara crearea unei sigurante, asa cum defineste insasi legea la articolul art.2 alin.1 lit.g: autoritatile administratiei publice locale au obligatia de a asigura deplasarea persoanelor si a marfurilor in conditii de siguranta.

Totodata s-au dezvoltat o sumedenie de aplicatii pe internet, gen Clever, Star, care asigura exact acelasi serviciu ca un dispecerat taxi, drept pentru consideram care este necesara autorizarea expresa si a acestor societati detinatoare de aplicatii, in caz contrar creandu-se in mod direct de catre autoritatile statului o concurenta neloiala intre cele doua tipuri de operatori economici.

Sustinem modificarea articolului II dupa cum urmeaza:

“Deoarece conform prevederilor art.3 pct.47 din Ordonanţa de urgenţã a Guvernului nr.27/2011 privind transporturile rutiere, cu modificãrile şi completãrile ulterioare, transportul rutier efectuat între municipiul Bucureşti şi localitãţile judeţului Ilfov este definit ca transport local, prevederile art.19, art.20 alin.(7) şi art.52 alin.(3) lit.v) din Legea nr. 38/2003 privind transportul în regim de taxi şi în regim de închiriere, cu modificãrile şi completãrile ulterioare, inclusiv cu cele aduse prin prezenta lege, nu se aplicã în cazul transportului în regim de taxi efectuat cu autovehiculele taxi autorizate de autoritatile de autorizare ale municipiului Bucuresti si localitatilor judetului Ilfov.”

Motivatie

Art.3 alin.47 din OG 27/2011 defineste notiunea de transport rutier interjudetean, facand exceptie transportul dintre municipiul Bucuresti si localitatile judetului Ilfov care este considerat transport local.

Conform Legii nr.38/2003 cu modificarile si completarile ulterioare taximetria face parte din sfera transportului public local.

Astfel avand in vedere si Art.II din Legea nr.38/2003 cu modificarile si completarile ulterioare, taximetristii din judetul Ilfov sunt exceptati de la aplicarea prevederilor privind obligatia de a nu depasi localitatea de autorizare, intrucat transportul rutier efectuat între municipiul Bucureşti şi localitaţile judeţului Ilfov este definit ca transport local.

Legea nr.38/2003 prevede la Art.II introdus de Legea nr.168/2010 (lege de modificare) exceptarea de la aplicarea amenzilor pentru depasirea localitatii de autorizare pentru transportatorii din judetul Ilfov. Pentru limitarea acestei exceptii autoritatile locale aveau o obligatie de indeplinit in maxim 30 de zile de la data aplicarii Legii nr.168/2010 (21 iulie 2010), obligatie care nu s-a indeplinit nici in present (dupa sapte ani).

Pentru taximetristii ilfoveni exista derogari conform Legii nr. 38/2003 si legislatia specifica din domeniul transportului public local, acestia se autorizeaza de catre consiliile locale de unde si-au obtinut autorizatiile, astfel incat nu mai este necesara ecuson/placuta suplimentara si nici semnarea protocolului.